Bit će to prva debata dvoje kandidata koji su na izborima 22. prosinca ušli u drugi krug

Izborni stožer predsjedničke kandidatkinje Kolinde Grabar-Kitarović službeno je prihvatio poziv RTL-a za sudjelovanje u debati koja će se održati u ponedjeljak, 30. prosinca u 20 sati.

Poziv je ranije prihvatio predsjednički kandidat Zoran Milanović. Bit će to prva debata dvoje kandidata koji su na izborima 22. prosinca ušli u drugi krug.

Predviđeno trajanje RTL-ove debate je od 60 do 90 minuta. Kandidati će odgovarati na pitanja iz političkog, gospodarskog, društvenog i ostalih područja javnog života. Svakom kandidatu bit će omogućeno podjednako vrijeme za odgovor i repliku.

Emisiju će voditi Damira Gregoret i Ivan Vrdoljak, a urednica je Ana Bulić.